Na temelju članka 31. stavka 1. Zakona o koncesijama („Narodne novine“, broj 69/17 i 107/20) u vezi s člankom 45. Zakona o komunalnom gospodarstvu („Narodne novine“, broj 68/18, 110/18- Odluka USRH i 32/20) i članka 34. Statuta Grada Nova Gradiška („Novogradiški glasnik“ 7/22- pročišćeni tekst) Gradsko vijeće Grada Nova Gradiška na 25. sjednici održanoj dana 19.12.2024. godine, objavljuje

**O B A V I J E S T**

**o namjeri davanja koncesije za obavljanje dimnjačarskih poslova**

 **na području Grada Nova Gradiška**

 **1. Davatelj koncesije**:

**Naziv:** Grad Nova Gradiška, Trg kralja Tomislava br. 1, OIB 08658615403, MB: 02664712, tel: 035/366-081 fax: 035/361-184, el. pošta: komunalna@novagradiska.hr

**2**. **Vrsta i predmet koncesije:** obavljanje komunalne djelatnosti dimnjačarskih poslova.

 evidencijski broj K-01/2024

**3**. **Priroda i opseg djelatnosti koncesije:** koncesijom se stječe pravo obavljanja dimnjačarskih poslova na području Grada Nova Gradiška, a što podrazumijeva čišćenje i kontrolu dimnjaka, dimovoda i uređaja za loženje u građevinama, provjeru njihove ispravnosti i funkcioniranja, obavljanje redovnih i izvanrednih kontrola, održavanje funkcionalne sposobnosti dimovodnih objekata i uređaja za loženje, poduzimanje mjera za sprječavanje opasnosti od požara, eksplozija, zagađivanja zraka te izdavanje stručnih nalaza dimnjaka.

**4.** **Mjesto obavljanja djelatnosti koncesije**: cijelo područje Grada Nova Gradiška.

**5.** **Rok trajanja koncesije:** koncesija se dodjeljuje na rok od 5 godina, računajući od dana obostranog potpisa ugovora.

**6.** **Broj koncesija**: jedna.

**7**. **Procijenjena vrijednost koncesije**: 78.528,15 eura

**8**. **Naznaka postupka davanja**: koncesija za javne usluge

**9.** **Naknada za koncesiju**: Najniži godišnji iznos fiksne naknade iznosi 786,00 eura i 2,5% ukupnog godišnjeg prihoda ostvarenog od obavljanja dimnjačarskih poslova. Naknada za koncesiju je prihod proračuna Grada Nova Gradiška.

**10**. **Rok za dostavu ponuda**: 30.01.2025. do 10:00 sati. Zakašnjele ponude se vraćaju ponuditeljima.

**11.** **Adresa na koju se dostavlja ponuda:** Grad Nova Gradiška, Upravni odjel za komunalne djelatnosti, Trg kralja Tomislava br.1, 35400 Nova Gradiška, s naznakom „Javno nadmetanje – koncesija dimnjačarski poslovi – ne otvaraj“.

**12**. **Mjesto i vrijeme otvaranja ponude**: Ponude će se otvoriti na javnom otvaranju ponuda dana 30.01.2025. u 10:00 sati na adresi sjedišta davatelja koncesije (2. kat, Mala vijećnica).

Zapisnik o otvaranja ponuda uručit će se odmah po otvaranju ponuda nazočnim ovlaštenim predstavnicima ponuditelja. Pregled i ocjenu pristiglih ponuda izvršit će Stručno povjerenstvo, a podaci su tajni do donošenje Odluke o davanju koncesije ili Odluke o poništenju postupka davanja koncesije.

**13**. **Razlozi isključenja ponuditelja**:

**13.1. Obvezni razlozi isključenja ponuditelja**

Davatelj koncesije obvezan je isključiti gospodarski subjekt iz postupka davanja koncesija u bilo kojem trenutku:

13.1.1. ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona (Narodne novine, br. 125/11., 144/12., 56/15. i 61/15.)

– članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (Narodne novine, br. 125/11., 144/12., 56/15. i 61/15.)

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, br. 125/11., 144/12., 56/15. i 61/15.)

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (Narodne novine, br. 125/11., 144/12., 56/15. i 61/15.)

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona (Narodne novine, br. 125/11., 144/12., 56/15. i 61/15.)

– članka 279. (pranje novca) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona (Narodne novine, br. 125/11., 144/12., 56/15. i 61/15.)

– članka 175. (trgovanje ljudima i ropstvo) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Davatelj koncesije obvezan je isključiti gospodarski subjekt u bilo kojem trenutku tijekom postupka davanja koncesije ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz ove točke Dokumentacije za nadmetanje i za odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin.

13.1.2. ako je gospodarski subjekt u postupku likvidacije, odnosno ako je obustavio svoje poslovne aktivnosti,

13.1.3. ako utvrdi da gospodarski subjekt nije ispunio obveze plaćanja dospjelih poreznih obveza i/ili doprinosa za mirovinsko i zdravstveno osiguranje u Republici Hrvatskoj ili u državi poslovnog nastana gospodarskog subjekta.

**13.2. Dokazi da ne postoje osnove za isključenje gospodarskog subjekta**

Davatelj koncesije obvezan je kao dostatan dokaz da ne postoje osnove za isključenje gospodarskog subjekta prihvatiti:

- Izjavu gospodarskog subjekta kojom se dokazuje da ne postoje osnove za isključenje iz točke 13.1. podtočaka 13.1.1. i 13.1.2. koju daje osoba po zakonu ovlaštena za zastupanje gospodarskog subjekta ovjerenu kod javnog bilježnika ili odgovarajući dokument iz službenih registara kojima se može dokazati traženi uvjet;

- Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz točke 13.1. podtočke 13.1.3.;

- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti iz ove točke ili ako ne obuhvaćaju sve okolnosti, oni mogu biti zamijenjeni izjavom pod prisegom ili ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**14. Uvjeti pravne i poslovne, financijske, tehničke i stručne sposobnosti, u skladu s odredbama posebnog zakona te dokazi i podaci kojima gospodarski subjekt dokazuje ispunjenje tih uvjeta**:

**14.1. Pravna i poslovna sposobnost:**

**-** isprava o upisu u sudski, obrtni, strukovni ili drugi odgovarajući registar,

- u slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

**14.2**. **Financijska sposobnost:** potvrda da nema dugovanja prema Gradu Nova Gradiška po bilo kojoj osnovi, ne starija od 30 dana računajući od dana slanja na objavu obavijesti o namjeri davanja koncesije.

**14.3. Tehnička i stručna sposobnost:**

14.3.1. da posjeduje osnovne uređaje, opremu i alat za obavljanje dimnjačarskih poslova i to:

- 1(jedna) garnitura dimnjačarskog alata (odgovarajuće četke za mehaničko čišćenje kotlova, dimnjaka, dimovodnih kanala i štednjaka za sve vrste energenta, ljestve,

- aparat za mjerenje nepropusnosti dimnjaka,

- aparat za mjerenje dimnih plinova,

- industrijski usisavač,

- video kamera za snimanje dimnjaka sa video zapisom,

- uređaj za mjerenje podtlaka u dimnjaku,

- računalo,

- oprema zaštite na radu,

- osnovana vatrogasna oprema.

što dokazuje:

-izjavom o alatima, uređajima i tehničkoj opremi koja je gospodarskom subjektu na raspolaganju u svrhu izvršenja ugovora.

14.3.1.1. ponuditelj, odnosno zajednica ponuditelja se može osloniti na sposobnost drugih gospodarskih subjekata, bez obzira na pravnu prirodu njihovog međusobnog odnosa. U ovom slučaju zajednica ponuditelja mora dokazati davatelju koncesije da će imati na raspolaganju nužne resurse cijelo vrijeme trajanja ugovora o koncesiji, primjerice dostavljanjem ugovora kojim se ti gospodarski subjekti obvezuju staviti na raspolaganje svoje resurse cijelo vrijeme trajanja ugovora o koncesiji, odnosno akta kojim se uređuju međusobni odnosi ponuditelja unutar zajednice.

14.3.1.2. članovi zajednice ponuditelja solidarno odgovaraju za provedbu ugovora o koncesiji.

14.3.2. da ima najmanje 1 zaposlenog radnika koji obavlja dimnjačarske poslove sa položenim majstorskim ispitom, što dokazuje sljedećim dokumentima:

-izjava o raspolaganju, na priloženom obrascu s podacima o osobi/dimnjačaru, a koju izjavu daje osoba po zakonu ovlaštena za zastupanje gospodarskog subjekta,

-dokaz o položenom majstorskom ispitu za dimnjačara,

-potvrdu Hrvatskog zavoda za mirovinsko osiguranje s podacima za radnika koji ispunjava uvjete ili elektronički zapis o radnopravnom statusu osobe/dimnjačara (izvornik ili ovjerena preslika) ne stariji od 30 dana računajući od dana slanja na objavu obavijesti o namjeri davanja koncesije;

**15. Vrste i vrijednost jamstva za ozbiljnost ponude:**

**15.1. Jamstvo za ozbiljnost ponude**: ponuditelji su uz ponudu obvezni priložiti važeću običnu ili bjanko zadužnicu u visini od 1.000,00 eura solemniziranu kod javnog bilježnika ili dokaz o uplati novčanog pologa na račun davatelja koncesije.

**15.2. Jamstvo za uredno obavljanje koncesije:** odabrani ponuditelj je dužan prije sklapanja ugovora o koncesiji, za osiguranje naplate naknade za koncesiju, te naknade štete koja može nastati zbog neispunjenja ugovora o koncesiji, dostaviti davatelju koncesije važeću običnu ili bjanko zadužnicu u visini od 5.000,00 eura solemniziranu kod javnog bilježnika ili dokaz o uplati novčanog pologa na račun davatelja koncesije.

**16. Kriterij za odabir ponude:** Najviši iznos ponuđene godišnje naknade za koncesiju**.** Godišnja naknada za koncesiju sastoji se od ponuđenog iznosa godišnje naknade i iznosa od 2,5 % od ukupnog godišnjeg prihoda kojeg ostvari koncesionar od obavljanja dimnjačarskih poslova. Davatelj koncesije uspoređuje i boduje prihvatljive ponude sa najvišom ponuđenim iznosom godišnje naknade za koncesiju. Najniži početni iznos godišnje naknade za koncesiju je 786,00 eura.

**16.1**.Najpovoljnijom ponudom smatrat će se ponuda s najvećim brojem bodova utvrđenim prema kriteriju prikazanom u sljedećoj tablici:

|  |  |
| --- | --- |
| Visina ponuđene godišnje naknade za koncesiju koja se boduje (u eurima) | Pripadajući bodovi |
| 786,00 | 0 |
| 786,01-1.000,00 | 10 |
| 1.000,01-1.250,00 | 20 |
| 1.250,01-1.500,00 | 30 |
| 1.500,01-1.750,00 | 40 |
| 1.750,01-2.000,00 | 50 |
| 2.000,01-2.250,00 | 60 |
| 2.250,01-2.500,00 | 70 |
| 2.500,01-2.750,00 | 80 |
| 2.750,01-3.000,00 | 90 |
| 3.000,01 i više | 100 |

Ponude s ponuđenom godišnjom naknadom za koncesiju manjom od 786,00 eura biti će odbijene.

**16.2**. Napomena: U slučaju da dvije ili više ponuda ostvari jednak broj bodova odnosno ponudi istu cijenu, odabran će biti onaj ponuditelj čija je ponuda zaprimljena ranije.

**17.** **Jezik i pismo na kojima ponuda mora biti napisana**: hrvatski jezik, latinično pismo. Ponuda mora biti uvezana jamstvenikom u nerastavljenu cjelinu. Stranice ponude se označavaju rednim brojem stranice kroz ukupan broj stranica.

**18. Cjenik**: ponuditelj je dužan pridržavati se Cjenika dimnjačarskih usluga, koji se nalazi u privitku dokumentacije za nadmetanje i nije ovlašten mijenjati isti tijekom trajanja ugovora o koncesiji, osim iznimno samo na način i pod uvjetima određenim Zakonom o komunalnom gospodarstvu i Zakonom o koncesijama.

**19. Naziv i adresa tijela nadležnog za rješavanje žalbe:** Žalba se izjavljuje Državnoj komisiji za kontrolu postupaka javne nabave Koturaška cesta 43/IV, 10000 Zagreb, u pisanom obliku.

**19.1.** Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

**19.2**. Žalitelj je dužan istodobno jedan primjerak žalbe dostaviti i davatelju koncesije na dokaziv način u roku za žalbu.

**19.3.** Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno davatelju koncesije.

**19.4.** Rok za izjavljivanje žalbe je deset (10) dana i to od dana:

* objave obavijesti o namjeri davanja koncesije u odnosu na sadržaj obavijesti i dokumentacije za nadmetanje, te dodatne dokumentacije ako postoji,
* objave obavijesti o ispravku, u odnosu na sadržaj ispravka,
* objave dokumentacije za nadmetanje u odnosu na sadržaj dokumentacije za nadmetanje,
* objave izmjene dokumentacije za nadmetanje u odnosu na sadržaj izmjene dokumentacije,
* otvaranja ponuda u odnosu na propuštanje davatelja koncesije da odgovori na pravodobno dostavljen zahtjev dodatne informacije, objašnjenja ili izmjene dokumentacije za nadmetanje te na postupak otvaranja ponuda,
* primitka odluke o davanju koncesije ili odluke o poništenju u postupku davanja koncesije u odnosu na postupak pregleda, ocjene i odabira ponuda odnosno razloge poništenja.

**19.5.** Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.

**20. Davanje koncesije:** koncesija za usluge.

**21. Valjanost ponude:** 90 dana od krajnjeg roka za dostavu ponuda.

**22. Datum otpreme Obavijesti:** dan objave u „Elekroničkom oglasniku javne nabave Republike Hrvatske“.

**23. Preuzimanje dokumentacije za nadmetanje:** putem Elektroničkog oglasnika javne nabave Republike Hrvatske i u Gradu Nova Gradiška, Upravnom odjelu za komunalne djelatnosti, Trg kralja Tomislava 1, Nova Gradiška, svakog radnog dana u vremenu od 8,00 do 14,00 sati.

**24.** **Sastavni dio ponude:**  ponuda sa svim prilozima navedenim u dokumentaciji za nadmetanje.

**25**. **Poništenje postupka davanja koncesije**: davatelj koncesije može poništiti postupak davanja koncesije nakon isteka roka za dostavu ponude u slučajevima određenim člankom 38. Zakona o koncesijama.

**26. Odluka o dodjeli koncesije:** odluku o odabiru najpovoljnijeg ponuditelja, odnosno Odluku o davanju koncesije donosi Gradsko vijeće Grada Nova Gradiška na prijedlog Stručnog povjerenstva za provedbu koncesije, odnosno gradonačelnika u roku od 90 dana računajući od dana isteka roka za dostavu ponuda.

**27. Zaključenje ugovora o koncesiji**: na temelju Odluke Gradskog vijeća Grada Nova Gradiška o odabiru najpovoljnijeg ponuditelja za davanje koncesije za obavljanje dimnjačarskih poslova gradonačelnik sklapa ugovor o koncesiji s odabranim ponuditeljem kojim se određuju prava i obveze davatelja koncesije i koncesionara na temelju odluke o davanju koncesije. Ugovorne strane sklapaju ugovor o koncesiji u pisanom obliku u roku od 10 dana od dana izvršnosti odluke o davanju koncesije.

**28.** P**onude se dostavljaju**: u zapečaćenoj omotnici (numeriranih i uvezanih stranica) i upućuju se preporučenom poštom ili osobno na adresu: Grad Nova Gradiška, Trg kralja Tomislava 1., 35400 Nova Gradiška, s naznakom „JAVNO NADMETANJE-KONCESIJA DIMNJAČARSKI POSLOVI– NE OTVARAJ“. Na zatvorenoj omotnici mora se naznačiti naziv i adresa ponuditelja.

**29.** **Ovaj akt – Obavijest objavit će se**: u „Elektroničkom oglasniku javne nabave Republike Hrvatske“, i internetskoj stranici Grada Nova Gradiška.

REPUBLIKA HRVATSKA

BRODSKO-POSAVSKA ŽUPANIJA

GRAD NOVA GRADIŠKA

GRADSKO VIJEĆE

KLASA: 363-02/24-01/24

URBROJ: 2178/15-01-24-4

Nova Gradiška,19. prosinca 2024.

 Predsjednica Gradskog vijeća

 Dinka Matijević, mag.oec.